Γιάνις Τίμα

Ο Γιάνις Τίμα (λετονικά: Jānis Timma, Κράσλαβα, 2 Ιουλίου 1992 – Μόσχα, 17 Δεκεμβρίου 2024) ήταν Λετονός επαγγελματίας καλαθοσφαιριστής, ο οποίος αγωνιζόταν ως σμολ φόργουορντ. Ήταν διεθνής με την Εθνική Λετονίας.

 Σταδιοδρομία σε συλλόγους 
Γεννημένος στην Κράσαλβα, ξεκίνησε την επαγγελματική του καριέρα στην ΑΣΚ Ρίγα, το 2008.  Το ντεμπούτο του σε επαγγελματικό επίπεδο το έκανε την σεζόν 2011-12 με την Λιεπάγιας Λάουβας. Το καλοκαίρι του 2012 υπέγραψε διετές συμβόλαιο με την Βέντσπιλς, ενώ την χρονιά 2013-14 φόρεσε την φανέλα της ΒΕΦ Ρίγα. Το 2013, συμμετείχε στα Draft, όπου επελέγη από τους Μέμφις Γκρίζλις, χωρίς ωστόσο να μεταβεί στο ΝΒΑ.  

Επόμενος σταθμός του για την διετία 2015-17 ήταν η Ρωσία και η Ζενίτ Αγίας Πετρούπολης.  

Τη σεζόν 2017-18 αγωνίστηκε στην ισπανική, Μπασκόνια. Στην Ευρωλίγκα σε 33 αγώνες είχε μέσο όρο 22.2 λεπτά συμμετοχής, 7.6 πόντους (76.7% στις βολές, 67.3% στα δίποντα, 41.2% στα τρίποντα), 2.4 ριμπάουντ, 1.3 ασίστ και 0.9 κλεψίματα. Στο Ισπανικό πρωτάθλημα σε 42 αγώνες είχε μέσο όρο 22.3 λεπτά συμμετοχής, 7.8 πόντους (83.7 % στις βολές, 63.4% στα δίποντα, 35.1% στα τρίποντα), 3 ριμπάουντ, 1.3 ασίστ και 0.7 κλεψίματα. 

Το 2018 υπέγραψε στον Ολυμπιακό. Σε 23 παιχνίδια στην Ευρωλίγκα της σεζόν 2018-19 είχε μέσο όρο 3.4 πόντους, 0.9 ριμπάουντ, 0.7 ασίστ, 0.3 κλεψίματα και 0.8 λάθη, ενώ στο Πρωτάθλημα Ελλάδας μέτρησε 14 συμμετοχές έχοντας κατά μ.ο. 6.1 πόντους, 2.4 ριμπάουντ, 0.6 ασίστ, 0.6 κλεψίματα). Η συνεργασία του με την ομάδα δεν κύλησε ομαλά και τον Μάρτιο έφυγε ως δανεικός στην Χίμκι. Τελικά τον Ιούνιο του 2019 έφυγε οριστικά από τους ερυθρόλευκους.

Τον Ιούνιο του 2019, υπέγραψε διετές συμβόλαιο συνεργασίας με την Χίμκι. Τη σεζόν 2020-21, αγωνίστηκε σε 16 αγώνες Ευρωλίγκα και μέτρησε 7.1 πόντους με 35% τρίποντα, 2.8 ριμπάουντ και 0.9 ασίστ ανά παιχνίδι.

Το καλοκαίρι του 2021, συμμετείχε στο Summer League του ΝΒΑ με τους Ορλάντο Μάτζικ και είχε 7 πόντους και 3.4 ριμπάουντ κατά μέσο όρο. Στις 15 Νοεμβρίου ανακοινώθηκε από την Ούνικς Καζάν με συμβόλαιο ενός μήνα και οψιόν ανανέωσης μέχρι το τέλος της σεζόν 2021-22. Τελικά στις 6 Δεκεμβρίου, ανακοινώθηκε η αποχώρησή του από την ομάδα καθώς η Ούνικς Καζάν δεν επέκτεινε το μηνιαίο συμβόλαιό του.

Στις 29 Ιανουαρίου 2022, συμφώνησε με τους Λέικλαντ Μάτζικ, θυγατρική των Ορλάντο Μάτζικ, για την Αναπτυξιακή Λίγκα του ΝΒΑ. Τον Φλεβάρη, κατέκτησε την τρίτη θέση στο Διηπειρωτικό Κύπελλο αφού οι Μάτζικ επικράτησαν της Ζάμαλεκ (113-78) στον μικρό τελικό της διοργάνωσης, ενώ ο ίδιος είχε 16 πόντους (2/4 δίποντα, 4/11 τρίποντα), 6 ριμπάουντ, 2 ασίστ και 2 κλεψίματα.

Στις 25 Δεκεμβρίου 2022, ανακοινώθηκε από την ομάδα Γκρίσες ντε Χουμαάκο από το Πουέρτο Ρίκο.

Στις 22 Σεπτεμβρίου 2023, υπέγραψε συμβόλαιο συνεργασίας με την τούρκικη Νταρουσάφακα ΣΚ.

Στις 18 Φεβρουαρίου 2024, υπέγραψε συμβόλαιο με την ισπανική Ομπραδόιρο.

 Εθνική ομάδα 
Ο Τίμα υπήρξε μέλος της εφηβικής ομάδας της Λετονίας, με την οποία το 2010 κατέκτησε το χάλκινο μετάλλιο στο Ευρωπαϊκό πρωτάθλημα καλαθοσφαίρισης εφήβων. Το 2013, έπαιξε για πρώτη φορά με την Εθνική Λετονίας σε επίπεδο ανδρών. Με το εθνόσημο έχει λάβει μέρος στα Ευρωμπάσκετ του 2015 και 2017, καθώς και στο Προολυμπιακό τουρνουά του 2016 στο Βελιγράδι.

 Θάνατος 
Πέθανε στις 17 Δεκεμβρίου 2024, σε ηλικία 32 ετών. Το σώμα του βρέθηκε στην είσοδο ενός από τα πολυώροφα κτίρια στο κέντρο της Μόσχας. Η αστυνομία δήλωσε ότι ο θάνατος του ήταν αυτοκτονία και πως δεν αποδίδονταν εγκληματικές κατηγορίες.
 Παραπομπές 

  Εξωτερικοί σύνδεσμοι 

Γιάνις Τίμα  στο draftexpress.com
Γιάνις Τίμα στο eurobasket.com
Γιάνις Τίμα στο euroleague.net
Γιάνις Τίμα στο nba.com
Γιάνις Τίμα στο vtb-league.com

Κατηγορία:Λετονοί καλαθοσφαιριστές
Κατηγορία:Σμολ φόργουορντ
Κατηγορία:Καλαθοσφαιριστές Εθνικής Λετονίας
Κατηγορία:Καλαθοσφαιριστές Λιεπάγιας Λαούβας
Κατηγορία:Καλαθοσφαιριστές ΜΚ Βέντσπιλς
Κατηγορία:Καλαθοσφαιριστές ΜΚ ΒΕΦ Ρίγκα
Κατηγορία:Καλαθοσφαιριστές Ζενίτ Αγίας Πετρούπολης
Κατηγορία:Καλαθοσφαιριστές VTB Λίγκα
Κατηγορία:Καλαθοσφαιριστές Σάσκι Μπασκόνια
Κατηγορία:Καλαθοσφαιριστές Πρωταθλήματος Ισπανίας
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Α1 Εθνικής Ελλάδας
Κατηγορία:Ξένοι καλαθοσφαιριστές στην Ελλάδα
Κατηγορία:Καλαθοσφαιριστές Χίμκι
Κατηγορία:Καλαθοσφαιριστές Ούνικς Καζάν
Κατηγορία:Καλαθοσφαιριστές Λέικλαντ Μάτζικ
Κατηγορία:Καλαθοσφαιριστές Νταρουσάφακα
Κατηγορία:Καλαθοσφαιριστές Πρωταθλήματος Τουρκίας
Κατηγορία:Καλαθοσφαιριστές Ομπραδόιρο